Hoekom die Woord van God nooit ledig terugkeer nie | 4windkoinonia
← Die valse leer van “vrye” wil
Hoe God ‘n “lewende siel” gaan vernietig (en red) →
Jes 55:10-11 Want soos die reën en die sneeu van die hemel neerdaal en daarheen nie terugkeer nie, maar die aarde deurvogtig en maak dat dit voortbring en uitspruit en saad gee aan die saaier en brood aan die eter; 11 so sal my woord wees wat uit my mond uitgaan: dit sal nie leeg na My terugkeer nie, maar doen wat My behaag en voorspoedig wees in alles waartoe Ek dit stuur.
God se Woord is VOORSPOEDIG IN ALLES! Dit is NUTTIG!
“Die hele Skrif deur God ingegee” of geblaas, soos Adam en alle mense se asem in hul geblaas word deur God.
God is gees en het nie asem soos ‘n mens nie.
Die Woord van God is dus die geestelike weergawe van hierdie “asem van die lewe”.
Ons almal makeer die ware asem van die lewe. Natuurlike dinge is slegs ‘n afbeelding, ‘n tipe, van God se geestelike dinge – Sy “onsigbare dinge”:
God se geestelike “asem” van ware lewe word dus in Sy Woord gevind, vir hulle wat dit kan ontvang. ‘n Verstandige man (en vrou) luister en doen God se Woord en daardeur kom ware lewe in die gees.
Dit is die beginsel hoe ons Hom IN GEES en WAARHEID aanbid:
Elke woord wat God spreek is gees en waarheid. Die Woord wederbaar ons om God in gees en waarheid te aanbid.
Die geskrewe woorde op die papier is wel letters vir die natuurlike oog, en tog spreek dit tot ons denke – die abstrakte wêreld binne-in ons. Woorde skep en omskryf dus geestelike konsepte. Ons denke bepaal verder wie ons is. Ons denke, dit is ons “hart” in Bybelse en geestelike taal, is die oorspronge van wat ons as “lewe” ervaar:
Spr 23:7 Want soos hy in sy siel bereken, so is hy; eet en drink, sê hy vir jou, maar sy hart is nie met jou nie.
Dit is alleenlik die Woord wat ALLES van ons wêreld, die uiterlike en innerlike wêreld, van die begin af beskryf. Die Skrifte gee ons die HELE prent. Vanaf die eerste woord word ons eie lewe aan ons verduidelik met tydelike simbole:
Die res van die Skrifte gee altyddeur meer detail:
Jesus Christus is dus hierdie Woord wat die Vader uitgestuur het. Jesus sê dat Hy die begin en die einde is. Hy beheer die hele proses. Hy is deur God die Vader aangestel as die Skepper God van hierdie skepping. Deur Jesus het alles wat aan ons bekend is, ontstaan en deur Hom hou alles stand – die goed en die kwaad; die lig en die donker; dit wat heilig is en dit wat onheilig is!
Isa 45:5-7 Ek is die HERE, en daar is geen ander nie; buiten My is daar geen God nie; Ek omgord jou, hoewel jy My nie geken het nie, 6 sodat hulle kan weet van die opgang van die son en van sy ondergang af dat daar buiten My geeneen is nie; Ek is die HERE, en daar is geen ander nie; 7 wat die lig formeer en die duisternis skep, die heil bewerk en die onheil skep: Ek, die HERE, is dit wat al hierdie dinge doen.
Alles is nog steeds onder Sy volle en totale beheer en Hy bewerkstellig alles in die skepping volgens Sy raad:
Niks is buite beheer nie. Elke ding in die skepping gebeur DOELGERIG en presies OP TYD.
God die Vader, het alles in Jesus se hand gegee en Jesus het nog nooit beheer oor enigiets in Sy skepping verloor nie:
Joh 6:38-40 Want Ek het uit die hemel neergedaal, nie om my wil te doen nie, maar die wil van Hom wat My gestuur het. En dit is die wil van die Vader wat My gestuur het, dat al wat Hy My gegee het, Ek daarvan nie sal verloor nie, maar dit opwek in die laaste dag. En dit is die wil van Hom wat My gestuur het, dat elkeen wat die Seun aanskou en in Hom glo, die ewige lewe mag hê; en Ek sal hom opwek in die laaste dag.
Joh 3:34-35 Want Hy wat God gestuur het, spreek die woorde van God; want God gee Hom die Gees nie met mate nie. Die Vader het die Seun lief en het alles in sy hand gegee.
Om te sê, soos baie doen wat in Sy naam kom, dat Jesus beheer oor die skepping of oor sy skepsels verloor het, is godslasterlik en ontbloot deur die Skrifte self as ‘n valse leerstelling. God het Jesus aangestel as die Skepper God en aan Hom is alle mag van die begin af gegee in die sigbare en onsigbare wêrelde. Hy is ook INDERDAAD die Redder van alle mense, “as die getuienis op die regte tyd”:
1Ti 2:4-6 wat wil hê dat alle mense gered word en tot kennis van die waarheid kom. Want daar is een God en een Middelaar tussen God en die mense, die mens Christus Jesus, wat Homself gegee het as ‘n losprys vir almal, as die getuienis op die regte tyd..
God, die Vader, “wil hê” dat Jesus “almal in Adam” moet red en geestelike lewe gee IN Hom. Jesus SAL alles wat die Vader “wil hê” aan Hom besorg! Kyk na hierdie oortuigende getuienis van Paulus:
Wel daar is dit. Paulus glo en almal stem wat God se Woord glo stem 100% saam met Paulus dat Jesus wel “almal in Adam” in Hom, “in Christus”, lewend sal maak:
1Kor 15:23-28 maar elkeen in sy eie orde: as eersteling Christus, daarna die wat aan Christus behoort by sy koms. 24 Daarna kom die einde, wanneer Hy die koninkryk aan God die Vader oorgee, as Hy alle heerskappy en alle gesag en mag vernietig het. 25 Want Hy moet as koning heers totdat Hy al sy vyande onder sy voete gestel het. 26 Die laaste vyand wat vernietig word, is die dood. 27 Want Hy het alles aan sy voete onderwerp, maar wanneer Hy sê dat alles onderwerp is, is dit duidelik dat Hy uitgesonder is wat alles aan Hom onderwerp het. 28 En wanneer alles aan Hom onderwerp is, dan sal ook die Seun self Hom onderwerp aan die Een wat alles aan Hom onderwerp het, sodat God alles in almal kan wees.
Almal wie Jesus geskep het “in [die eerste] Adam” in vlees met aardse denke SAL “in sy eie orde” verlos en bevry word om die gees en waarheid te ervaar. Die vleeslike denke en die aardse bestaan is dus tydelik en is voorwaar deel van die een oorspronklike plan van God.
Ons word nie deur verganklike dinge verlos van ons aardsheid / vleeslikheid nie, maar deur die Woord van God – die gees en waarheid van God in Jesus.
1Pe 1:18-23 omdat julle weet dat julle nie deur verganklike dinge, silwer of goud, losgekoop is uit julle ydele lewenswandel wat deur die vaders oorgelewer is nie, maar deur die kosbare bloed van Christus, soos van ‘n lam sonder gebrek en vlekkeloos, wat wel vooruit geken is voor die grondlegging van die wêreld, maar in hierdie laaste tye geopenbaar is om julle ontwil, julle wat deur Hom glo in God wat Hom uit die dode opgewek en Hom heerlikheid gegee het, sodat julle geloof en hoop op God kan wees. As julle in gehoorsaamheid aan die waarheid julle siele deur die Gees tot ongeveinsde broederliefde gereinig het, moet julle mekaar vurig liefhê uit ‘n rein hart; want julle is wedergebore nie uit verganklike saad nie, maar uit onverganklike, deur die lewende woord van God wat tot in ewigheid bly. Want alle vlees is soos gras, en al die heerlikheid van die mens soos ‘n blom van die gras. Die gras verdor en sy blom val af, maar die woord van die Here bly tot in ewigheid. En dit is die woord wat aan julle verkondig is.
God het alles geweet en beplan voor die grondlegging van die wêreld af. Eers kom die aardse Adam en DAARNA kom die hemelse Adam, Jesus Christus, in ons almal:
Jesus sal 100% suksesvol wees in die taak wat God aan Hom toevertrou het.
This entry was posted in Lees eers hier and tagged asem, jesus christus, woord van god. Bookmark the permalink.